PYLON กำไร Q1/63 ออกมาดี?
ครึ่งหลังของปี 63 เชื่อว่า PYLON จะกลับมาฟื้นตัว จากการเร่งรัดงานก่อสร้างภาครัฐฯ โดยเฉพาะโครงการทางด่วนเส้นทางพระราม 3-ดาวคะนอง และโครงการพัฒนาสนามบินอู่ตะเภา
ครึ่งหลังของปี 63 เชื่อว่า PYLON จะกลับมาฟื้นตัว จากการเร่งรัดงานก่อสร้างภาครัฐฯ โดยเฉพาะโครงการทางด่วนเส้นทางพระราม 3-ดาวคะนอง และโครงการพัฒนาสนามบินอู่ตะเภา
10 พ.ค. 2563

คุณค่าบริษัท
มีการวิเคราะห์กันว่า บริษัท ไพลอน จำกัด (มหาชน) หรือ PYLON จะคงความสามารถมีกำไรไตรมาส 1 ปี 2563 อยู่ที่ 100 ล้านบาท เพิ่มขึ้น 25% จากงวดเดียวกันของปีก่อน และ 9% จากไตรมาสก่อน โดยผลประกอบการได้รับปัจจัยบวกจากรายได้จากการก่อสร้างที่เพิ่มขึ้น 52% จากงวดเดียวกันของปีก่อน และ 5% จากไตรมาสก่อน เป็นผลมาจากการเร่งงานก่อสร้างในโครงการศูนย์ประชุมแห่งชาติสิริกิติ์ใหม่ มูลค่าราว 600 ล้านบาท
อย่างไรก็ตามอัตราส่วนกำไรขั้นต้น (Gross Profit Margin: GPM) ปรับลดลงจากงวดเดียวกันของปีก่อน จากลักษณะงานก่อสร้างส่วนใหญ่ที่รับรู้ในไตรมาส 1 ปี 2563 เป็นงานค่าแรงรวม ซึ่งมี GPM ต่ำกว่าเทียบกับงานค่าแรงอย่างเดียว แต่ GPM ในไตรมาส 1 ปี 2563 ยังทรงตัว ขณะที่ค่าใช้จ่ายอื่น ๆ ยังทรงตัวจากงวดเดียวกันของปีก่อนและไตรมาสก่อน เช่น ค่าใช้จ่ายในการดำเนินงาน ค่าใช้จ่ายดอกเบี้ย เป็นต้น
ส่วนแนวโน้มผลประกอบการไตรมาส 2 ปี 2563 ลดลงจากไตรมาสก่อนจาก Backlog ในมือที่ลดลง มีเพียงงานขนาดกลางถึงขนาดเล็ก หลังเร่งงานในช่วงไตรมาส 1 ที่ผ่านมา ประกอบกับผลกระทบจากสถานการณ์โควิด-19 ส่งผลให้กลุ่มผู้พัฒนาอสังหาริมทรัพย์ทยอยชะลอการก่อสร้างโครงการใหม่ออกไปนั่นเอง
ถึงอย่างไรเชื่อว่าครึ่งหลังของปี 2563 จะกลับมาฟื้นตัว จากการเร่งรัดงานก่อสร้างภาครัฐ โดยเฉพาะโครงการทางด่วนเส้นทางพระราม 3-ดาวคะนอง และโครงการพัฒนาสนามบินอู่ตะเภา มูลค่าโครงการรวม 1.5 แสนล้านบาท
สิ่งสำคัญ บล.เอเชีย เวลท์ มีมุมมองเป็นบวกต่อหุ้นในกลุ่มรับเหมาก่อสร้างในระยะยาวจาก 1. การเร่งประมูลงานก่อสร้างภาครัฐที่ค้างท่ออยู่ประมาณ 4.3 หมื่นล้านบาทภายในปีงบประมาณ 2563 (สิ้นสุด ก.ย. 2563) 2. ต้นทุนในการดำเนินงานที่ลดลงตามราคาน้ำมันที่ลดลง เป็นปัจจัยเพิ่มความสามารถในการทำกำไรขั้นต้น (GPM) ให้กับบริษัท และ 3. ผลตอบแทนจากเงินปันผลที่สูงกว่าอุตสาหกรรม โดยคาดเงินปันผลในปี 2563 ไว้ที่ 0.27 บาท ให้อัตราผลตอบแทนจากเงินปันผล (Dividend Yield) อยู่ที่ 6.5%
ดังนั้นทำให้แนะนำ “ซื้อ” ให้ราคาเป้าหมาย 5.60 บาท
…
ผู้ถือหุ้นรายใหญ่
รายชื่อกรรมการ